# Referat - styremøte nr. 1/18

**Tid: 07.02.2018 kl. 13:00 – 16:00**
**Sted: Hos Henning, Telenor Eiendom Holding** *.*  **Til stede: Henning, Arnt-Erik, Kristin, Torill, Trond.
 Olav Egil

Forfall: Atle. Kirsten**

 **Dokumenter:** Alle saksdokumenter finnes på <http://www.nfn-fm.no/>

|  |  |  |
| --- | --- | --- |
| Sak nr. | Sak/tema (Alle dokumenter finner du i <http://www.nfn-fm.no/> ) | Ansv.oppf. |
| **01.18** | **Referat fra Styremøte 8/17**Referatet var utsendt på forhånd, innmeldte kommentarer var tatt hensyn til i siste versjon. **Beslutning:**Referatet godkjent. |  |
| **02.18** | **Reviderte Statutter**.Innsendte kommentarer til statuttutkastet var innarbeidet i sist utsendte versjon. Til pkt. 4:Styret ville føye til i Statuttene at kun representanter for medlemsbedrifter kan velges inn i styret, ikke enkeltpersoner som er medlemmer. Til pkt. 5:«økonomi» endres til «inntekter».**Beslutning:**Følgende føyes til etter linje 3 i Statuttenes pkt. 4:«Kun representant for medlemsbedrift kan velges som styremedlem».1. linje i pkt. 5 skal lyde:«NfNs inntekter baserer seg på medlemskontingenter». |  |
| **03.18** | **Revidert strategidokument** Endringer og tilføyelser etter drøftingene i styremøte 8/17 var innarbeidet i versjonen som var sendt ut til møtet.Styret var stort sett enig i at dokumentet kunne vært noe strammere redigert,særlig pkt. 2, avsnittet om Benchmarking/Benchlearning.Det ble kommentert at egentlig så var det bare de tre kulepunktene i pkt. 1 som formulerte selve strategien, resten var beskrivelser av intensjoner og implementering. Styret la imidlertid vekt på at strategidokumentet burde bli brukt i medlemskommunikasjon og at det av denne grunn samt av kontinuitetshensyn kunne være fordelaktig at intensjonene bak strategien også var kommentert. Vedlegget med handlingsplan er et rullerende dokument som til enhver tid bør være oppdatert med besluttede møteplaner og andre handlinger.**Beslutning:**Styret godkjenner nåværende tekst i dokumentet. Handlingsplan-tabellen skal ikke være vedlegg til strategidokumentet, men et oppfølgingsverktøy for administrasjon og styre. Tabellen skal være oppdatert til hvert styremøte – og etter møtene.  |  |
| **04.18** |  **Styrets Årsberetning 2017** **Årsregnskapet 2017** var utsendt til styret før møtet. Det er ikke kommet noen kommentarer. Regnskapet ble kort gjennomgått. Henning kommenterte årsaken til det positive resultatavviket, med vekt på inntektsoverskuddet etter Nøkkeltallsmøtet samt ubrukte midler til ekstern bistand. **Beslutning:** Regnskapet godkjent av styret. Forelegges Årsmøtet for endelig godkjenning.Etter at utkastet var sendt til styret var pkt. 8, linje 1 og 2 komplettert med manglende data: «I 2017 deltok 18 medlemsbedrifter i benchmarkingen av Næringsbygg med til sammen 20 bygninger med sammenlagt portefølje på ca. 660 000 m2 BTA.» **Årsberetning 2017**Det ble kommentert at selv om pkt. 2 «NfNs strategi og utviklingsmål» var dekkende og godt beskrevet så var punktet kanskje blitt for omfattende og til dels overlappende med deler av pkt. 2 i strategidokumentet. I meningsutvekslingen ble det reist spørsmål om hvor mye Årsberetningen egentlig ble lest – og av hvem -, og om beretningen hadde andre lesere/ble brukt annerledes enn Strategidokumentet. Praksis tyder på at Årsberetningen i alle fall er nyttig som informasjonsmateriale til nye medlemmer. Strategidokumentet er primært et internt arbeidsverktøy. **Beslutning:**Styret godkjenner utkastet som Styrets Årsberetning 2018.Det eneste som skal tilføyes etter styrets diskusjon i Sak 8 er salderingsbeløp, Budsjett 2018. | Henning |
| **05.18** | **Møteaktivitetene****Årsplan 2018**Kirsten hadde sendt Årsplan 2018, oppdatert med møtedato for Kantiner/catering hos DNB 08.05.18. Olav E hadde oppdatert med Styremøte 2/18 som er konstituerende styremøte og holdes hos If umiddelbart etter Årsmøtet 06.03.18. **Temamøte/Årsmøte 2018**Temadelen:Trude Harneshaug sitt forslag til program for temadelen var utsendt til styret før møtet. Hun spurte spesielt om det var OK at hun orienterte om Sikkerhetssenterets virksomhet, dette er en vesentlig del av deres produkttilbud, men hun understreket at orienteringen ville være rent saklig – ikke selgende. ÅrsmøtedelenOlav E hadde sendt til styret et utkast til Dagsorden og sakliste.I tillegg til de faste årsmøtepostene var det som siste to møteposter føyd til som orienterings-/beslutningssaker forslagene til reviderte statutter og nytt strategidokument for perioden 2018 - 2021. Det ble en meningsutveksling om hva som var logisk saksrekkefølge ettersom disse to beslutningene i prinsippet burde tas før Årsmøtets vedtak av budsjett 2018. Hovedårsaken til at disse to sakene var satt som siste poster, var risikoen for dårlig tid/«uryddighet» i tidsdisponeringen til de formelle årsmøtesakene.**Beslutninger:**1. TemadelenStyret takker Trude for gode forslag til temadel-program. Hennes forslag inkl informasjon om sikkerhetssenteret aksepteres. Omvisning i lokalene må gjennomføres som en direkte del av Temadelen og ikke etter Årsmøtedelen.Kirsten arbeider videre med programmet sammen med Trude og sender ut møteinnbydelse og program (inkl. Årsmøtedelen) snarest mulig.2. ÅrsmøtedelenDagsorden og sakliste holdes som foreslått. Henning orienterer under Sak 5-18 om handlingsplanene som ligger til grunn for budsjettet og som er basert på blant annet strategiforslaget som blir drøftet i Sak 9-18. Dersom det under Sak 9-18 mot formodning, kommer opp noe som gir grunnlag til å endre budsjett, tas denne endringsbeslutningen under Sak 9-18. Olav E tar kontakt med nåværende Valgkomite-medlemmer om de kan ta gjenvalg.Hvis det er behov for nye valgkomitemedlemmer, kommer Olav E med forslag til styret. | KirstenOlav E |
| **06.18** | **Styrets Årsplan 2018**Tatt til orientering**.** |  |
| **07.18** | **Eventuelt**1. Olav E hadde tatt opp med EuroFM rabattforespørsel for NfNmedlemmer til EFMC2018. Kopi av epostutveksling var sendt til styret.**Beslutning**: Dersom vi får en ordning som gir akseptable rabattbetingelser er styret innstilt på å foreslå evt gruppepåmelding fra NfN som NfN viderefakturerer til deltagerne. Olav E skaffer bekreftelse på betingelsene og lager evt. orientering/innbydelse til medlemmene. Styret holdes orientert om utviklingen av dette.2. Forespørsel fra en hollandsk student som arbeider med en FM bachelor-oppgave om NfN kan distribuere en spørreundersøkelse til medlemmene. Olav E hadde sendt forespørselen til styret før møtet. **Beslutninger:**Olav E melder tilbake til studenten at NfN av prinsipielle grunner ikke viderebefordrer slike forespørsler til medlemmene, i erkjennelse av at medlemmene alt får mange slike henvendelser direkte fra studenter og andre former for markedsundersøkelser. | Olav E Olav E |
| **08.18** | **Budsjett 2018** (Styresekretær fratrådte møtet – Saken referert av Henning)Henning hadde sendt ut et notat til kun styremedlemmene, i forkant av styremøtet. Dokumentet «Budsjett 2018. Aktiviteter og organisering av sekretariatet og faggruppestøtte» var et innspill til budsjettdiskusjonen med fokus på dagensorganisering, inkl. honorering av tjenesteyterne, og på hvordan budsjettmidlene best kan utnyttes i kommende periode. Det siste sett i lys av de anbefalte strategiske fokusområdene og de fokusendringene som må iverksettes for å utvikle og beslutte de framtidige initiativene som skal erstatte nøkkeltallsarbeidet.Som innledning og for synliggjøring av framtidig oppgaveutfordringer, gikk Trond gjennom status og sist oppdaterte innspill fra Multiconsult etter tilbudsforespørselen «nøkkeltallsammenlikning og –læring». Trond orienterte om det pågående og videre arbeidet i nøkkeltallsarbeidet i sykehusgruppen. I denne understreket han også viktigheten og betydningen av at det iverksettes aktiviteter fra styret, som viser felles bidrag for hele NfN og som sykehusgruppen drar faglig og økonomisk nytte av. (Olav Egil deltok under denne innledningen og ble dimittert deretter.)Styret hadde en nyansert og god diskusjon om de forskjellige områdene som var til behandling. Det er enighet om at det er viktig at det fokuseres og satses på aktiviteter og tiltak som er av felles interesse for alle medlemmer og som bidrar til å bedre medlemsbedriftenes utvikling og konkurranseevne. Det er videre enighet om at NfN har begrensede økonomiske rammer som setter strenge krav til disponering på de rette områdene og riktig honorering. Midler som blir frigjort etter at nøkkeltallsarbeidet er besluttet avsluttet i tidligere form, må disponeres på områdene under ny strategisk satsing. Styret har behov for ytterligere diskusjoner for å kunne besluttet de rette disponeringene med tilhørende organisering og aktiviteter. For å vise ny retning, er det viktig at budsjettet gir rammer for å iverksette aktiviteter som medlemmene oppfatter som et løft og gir interesse for å delta aktivt i NfN. **Beslutning:*** Som et ledd i ny satsing gjennomføres det et Trendseminar i løpet av våren, basert på forslaget fra MC. Trond følger opp mot MC og informerer sykehusgruppen om beslutning.Det vurderes om de mest aktuelle trendene er tatt inn i forslaget fra MC eller om agenda skal styrkes med andre eller flere fokusområder. Praktisk gjennomføring diskuteres.
* Eventuelle øvrige aktiviteter for 2018 via dialog med medlemsbedriftene på trendseminar, årsmøte fagmøter eller andre arenaer i løpet av våren
* Dagens sekretariat (Kirsten og Olav Egil) utfører en meget god jobb innenfor sentrale områder ut fra dagens rammer og forutsetninger. Det er likevel nødvendig å se på hvordan NfN skal organiseres framover for å imøtekomme ny strategisk retning og de forholdsvis stramme økonomiske rammene. Styret beslutter framtidige rammer etter at nytt styre er valgt på årsmøtet i mars.

Budsjett 2018.Budsjett for 2018 bør i prinsippet gå i null. Det anbefales imidlertid en ekstra satsing i 2018 og overskuddet fra 2017 som skyldes utsatt satsing innen benchlearning, foreslås disponert til ny satsing i 2018 i stedet for økning av egenkapitalen/bank. Midler budsjettert under *Post 2.06 Ny satsing på strategiske områder*, disponeres til å styrke sekretariat/støtteapparatet og eksterne innkjøpte ressurser. Detaljer her besluttes etter årsmøtet og i tråd med styrets nye satsing. Budsjett 2018 utarbeides med underskudd ca. 43.000 kr. |  |